Video: Gesteelde bakkie onder dekgras versteek | Maroela Media
Video: Gesteelde bakkie onder dekgras versteek
Die bakkie is onder die vrag besems aangetref. (Foto: Cartrack/Twitter)
Daar is oënskynlik geen einde aan die kreatiwiteit van smokkelaars om gesteelde voertuie ongesiens oor die grens te probeer kry nie.
In een van die jongste voorvalle het polisiebeamptes op die grens tussen Suid-Afrika en Mosambiek Saterdagmiddag 'n gesteelde Ford Ranger onder 'n vrag dekgras aangetref.
'n Video van beamptes wat die bakkie onder die dekgras by die Lebombo-grenspos uitsnuffel, het intussen soos 'n veldbrand op sosialemedianetwerke versprei.
Kol. Donald Mdhluli, polisiewoordvoerder in Mpumalanga, het gesê polisiebeamptes was besig met roetinepligte toe die vragmotor, met 'n Mosambiekse registrasienommer, hulle snuf in die neus laat kry het.
Die bestuurder van die vragmotor was in daardie stadium skoonveld en is glo na die Suid-Afrikaanse Inkomstediens (SAID) se kantoor om dokumentasie af te handel.
"Polisiebeamptes het na hom by die SAID-kantoor gaan soek, maar kon hom nêrens vind nie en hulle het begin om die vragmotor te deursoek. Terwyl hulle die gras verwyder het, het die polisie 'n wit Ford Ranger met vervalste nommerplate aangetref," het Mdhluli gesê.
Mdhluli het gesê die maatskappy Cartrack het die opsporingsein nagespoor en dit het polisie na die bakkie agterop die vragmotor gelei.
Daar is intussen vasgestel die bakkie is op 30 November in Sandton in Gauteng gesteel.
Die vragmotorbestuurder is steeds soek.
Hierdie berig is gewysig sedert dit aanvanklik gepubliseer is. Red.
Komatipoort on the way to Mozambique.truck intercepted and below that grass/thatch bales was a Ford Ranger about to be smuggled across the border .. pic.twitter.com/sB0bzYwXR1
— SALTruckers (@SALTruckers) December 5, 2020
Boshof-plaasmoord: Getuienisse aangehoor, verhoor duur voort
Covid-19-statistieke: Nóg 4 600 nuwe gevalle
Dit was onder gras bondels wat gebruik word om grasdakke te dek. Tien teen een nie die eerste keer wat hulle dit doen nie. Welgedaan nietemin dat hulle uit gevang is.
SKELM… oe nee SA die land van "opertunity", want hier as jy die regte kleur is is jy gerettig om te vat WAT jy Wil wanneer jy Wil,
Goed gedoen polisie. MM daar is 'n verskil tussen besems en bondels dekgras. Met daardue dekgras sal niemand kan vee nie, glo my.
Na die skok oor wat kriminele aanvang, is dit eintlik lagwekkend van hoe kreatief hulle probeer wees. Verbeel jou bakkie onder dakgras versteek…..ongelooflik!!!